Respublikada ko‘mir briketlari ishlab chiqarish va sotishni kompleks tashkil etishga doir qo‘shimcha chora-tadbirlar to‘g‘risida

Respublikada ko‘mir briketlari ishlab chiqarish va sotishni kompleks tashkil etish, ko‘mir briketlarining aholi va budjet tashkilotlariga zarur sifat va maqbul narxlar bo‘yicha resurslar va ko‘mirni taqsimlash balansida nazarda tutilgan hajmlarda o‘z vaqtida va to‘liq yetkazib berilishini ta’minlash maqsadida Vazirlar Mahkamasi qaror qiladi:
 2. Shunday tartib o‘rnatilsinki, unga muvofiq:
 aholiga va budjet tashkilotlariga resurslar va ko‘mirni taqsimlash balansida nazarda tutilgan hajmlarda ko‘mir briketlarini sotish “O‘zbekiston temir yo‘llari” AJ “Temiryo‘lyonilg‘ita’min” boshqarmasining ko‘mir omborlari (keyingi o‘rinlarda ko‘mir omborlari deb ataladi) orqali amalga oshiriladi;
 3. Quyidagilar:
 Budjet tashkilotlari tomonidan budjet mablag‘lari hisobiga xarid qilinadigan ko‘mir va ko‘mir briketlarini sotish, yetkazib berish, tashish, qabul qilish va saqlash tartibi to‘g‘risidagi nizom 5-ilovaga* muvofiq;
 Respublika aholisini ko‘mir mahsulotlari bilan ta’minlash tartibi to‘g‘risidagi nizom 6-ilovaga* muvofiq tasdiqlansin.
 Qoraqalpog‘iston Respublikasi Vazirlar Kengashi va viloyatlar hokimliklari ushbu qaror bilan tasdiqlangan namunaviy tarkib asosida ko‘mir briketlari ishlab chiqaruvchilarning ro‘yxatini aniqlash bo‘yicha tegishli hududiy ishchi komissiyalar tarkiblarini uch kun muddatda tasdiqlasinlar.
 4. Belgilab qo‘yilsinki, aholi va budjet tashkilotlarining ehtiyojlari uchun ko‘mir briketlari ishlab chiqaruvchilar korxonalarga ko‘mir sotish “O‘zbekko‘mir” unitar korxonasi bilan tuziladigan to‘g‘ridan to‘g‘ri shartnomalar asosida, tartibga solinadigan narxlar bo‘yicha, ko‘mir yetkazib berishning har bir partiyasi uchun oldindan 100 foiz haq to‘lash shartlarida amalga oshiriladi.
 5. O‘zbekko‘mir” UK:
 qurilish-montaj ishlariga “O‘zsanoatqurilishbank” aksiyadorlik-tijorat bankining kredit mablag‘larini jalb etgan holda ko‘mir briketlari ishlab chiqarish bo‘yicha zarur ishlab chiqarish quvvatlari tashkil etilishini ta’minlasin;
 resurslar va ko‘mirni taqsimlash balansida nazarda tutilgan hajmlarda ko‘mir briketlari ishlab chiqarish uchun ko‘mirni zarur markalarda o‘z vaqtida yetkazib berish chora-tadbirlarini ko‘rsin.
 6. Belgilansinki: 
 resurslar balansida nazarda tutilgan hajmlarda ishlab chiqariladigan ko‘mir briketlari belgilangan tartibda Moliya vazirligi bilan kelishgan holda “O‘bekko‘mir” UK tomonidan tasdiqlanadigan chakana narx bo‘yicha sotiladi; 
 1 tonna ko‘mir briketlarining chakana narxi o‘rtacha og‘irlik yo‘li bilan hisoblab chiqiladi hamda uning markasi va nomidan, uni temir yo‘lda, avtomobil transportida tashish xarajatlaridan va ko‘mir omborlarigacha tashish bilan bog‘liq boshqa tegishli xarajatlardan, ko‘mir briketlari ishlab chiqarish xarajatlaridan, shuningdek, ko‘mir omborlarining vositachilik haqi to‘lashdan kelib chiqib ko‘mirning ulgurji-sotish narxidan shakllanadi.
 7. O‘zbekiston Respublikasi Moliya vazirligi Xususiylashtirish, monopoliyadan chiqarish va raqobatni rivojlantirish davlat qo‘mitasi, boshqa manfaatdor vazirliklar va idoralar bilan birgalikda “O‘zbekko‘mir” aksiyadorlik jamiyatining hududiy distribyutorlik markazlari orqali sotiladigan ko‘mir va ko‘mir briketlarining chakana narxini shakllantirish tartibini belgilangan tartibda ishlab chiqsin va tasdiqlasin.
 8. O‘zbekiston Respublikasi Iqtisodiy taraqqiyot va kambag‘allikni qisqartirish vazirligi resurslar va ko‘mirni taqsimlashning yillik balanslarini ishlab chiqishda budjet tashkilotlari va aholiga sotiladigan ko‘mir briketlarini ishlab chiqarish uchun ko‘mir yetkazib berish hajmini nazarda tutsin.
 9. O‘zbekiston Respublikasi Monopoliyaga qarshi kurashish qo‘mitasi:
 aholi va budjet tashkilotlari ehtiyojlari uchun ko‘mir briketlari ishlab chiqarish uchun ko‘mir briketlari ishlab chiqaruvchilar tomonidan ko‘mirdan maqsadli foydalanilishi;
 ko‘mir omborlari tomonidan resurslar balansida nazarda tutilgan hajmlarda ishlab chiqariladigan aholi va budjet tashkilotlariga sotish uchun ko‘mir briketlariga belgilangan chakana narxga rioya qilinishi yuzasidan qat’iy nazorat o‘rnatsin.
 10. O‘zbekiston Respublikasi Hukumatining 7-ilovaga muvofiq ayrim qarorlariga o‘zgartirishlar kiritilsin. 
 11. O‘zbekiston Respublikasi Iqtisodiyot vazirligi, Moliya vazirligi, Xususiylashtirish, monopoliyadan chiqarish va raqobatni rivojlantirish davlat qo‘mitasi, “O‘zbekko‘mir” aksiyadorlik jamiyati va “O‘zbekiston respublika tovar-xomashyo birjasi” aksiyadorlik jamiyati Adliya vazirligi hamda boshqa manfaatdor vazirliklar va idoralar bilan birgalikda bir oy muddatda o‘z idoraviy normativ-huquqiy hujjatlarini ushbu qarorga muvofiqlashtirsinlar.
 12. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari G‘.I. Ibragimov zimmasiga yuklansin. 
 2. Vazirlar Mahkamasining “Qoraqalpog‘iston Respublikasi, Buxoro va Xorazm viloyatlarida aholiga va budjet tashkilotlariga ko‘mir sotishni tartibga solish chora-tadbirlari to‘g‘risida” 2012-yil 29-fevraldagi 58-son qarorining 1, 4-bandlari (O‘zbekiston Respublikasi QT, 2012-y., 8-9-son, 87-modda) va qarorga ilova o‘z kuchini yo‘qotgan deb hisoblansin.